Kota Kalarang

Kota Kalarang () inggih punika kompléks kakaisaran puri ring tengahing Kota Kekaisaran ring Béijing, Cina. Punika pinaka genah saking 24 Kaisar dinasti Ming miwah Qing, miwah pusat kakuasaan politik ring Cina salami langkungan saking 5 abad saking warsa 1420 ngantos 1924. Puri puniki mangkin kakelola olih Museum Puri. Pinaka Situs Tetamian Jagat UNESCO, puniki silih sinunggil genah wisata sané pinih kaloktah ring jagaté. Kota Kalarang puniki kabaosang puri sané pinih kasub ring makasami babad Cina, lan pinaka kompléks puri krajaan pinih ageng kalestariang sané kantun ngadeg ring jagaté.

Kota Kalarang kawangun saking warsa 1406 ngantos 1420, miwah dados puri kakaisaran miwah genah masan dingin Kaisar Cina saking dinasti Ming (ngawit Kaisar Yongle) ngantos panguntat warsa Dinasti Qing, pantaraning warsa 1420 lan 1924. Kota Kalarang puniki dados umah Kaisar Cina miwah kulawargannyané tur dados pusat upacara miwah politik Pameréntahan Cina salami langkungan saking 5 abad. Ngawit warsa 1925, Kota Kalarang sampun wenten ring sor sesana Museum Puri, koléksi karya seni lan artéfaknyané sané jimbar kawangun ring duur koléksi kakaisaran dinasti Ming lan Qing. Kota Kalarang puniki kadadosang Situs Tetamian Jagat duk warsa 1987.